แนวโน้ม SET ซึมลง กังวล “จีน” ประท้วงมาตรการคุมโควิด
แนวโน้มตลาดหุ้นไทยเช้านี้เช้าซึมตัว กังวลจีนประท้วงต่อต้านมาตรการควบคุมโควิด-19 ในเมืองต่าง ๆ พร้อมให้แนวรับ 1,610 จุด และ แนวต้าน 1,620-1,630 จุด
แนวโน้มตลาดหุ้นไทยเช้านี้เช้าซึมตัว กังวลจีนประท้วงต่อต้านมาตรการควบคุมโควิด-19 ในเมืองต่าง ๆ พร้อมให้แนวรับ 1,610 จุด และ แนวต้าน 1,620-1,630 จุด
29 พ.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยวันนี้เคลื่อนไหวใกล้เคียงกับวานนี้ คือแกว่งตัวในกรอบแคบๆ ในทิศทางที่ซึมตัวปริมาณการซื้อขายไม่มากนัก เนื่องจากนักลงทุนวิตกกังวลว่าเหตุการณ์ประท้วงต่อต้านมาตรการควบคุมโควิด-19 ในเมืองต่าง ๆ ของจีนจะส่งผลกระทบต่อเศรษฐกิจ และจะทำให้เกิดปัญหาห่วงโซ่อุปทานทานเพิ่มมากขึ้น
นอกจากนี้เจ้าหน้าที่ธนาคารกลางสหรัฐ (เฟด) สาขาเซนต์หลุยส์และสาขานิวยอร์ก ออกมาสนับสนุนให้มีการเดินหน้าปรับขึ้นดอกเบี้ยต่อเนื่องและยาวนานเพื่อที่สกัดเงินเฟ้อ
โดยนักลงทุนอยู่ระหว่างรอติดตามการเปิดเผยตัวเลข GDP ไตรมาส 3/65 ของสหรัฐในวันที่ 30 พ.ย. รวมไปถึงตัวเลขการจ้างงานนอกภาคเกษตรในวันที่ 2 ธ.ค. และการประชุมเฟดในวันที่ 13-14 ธ.ค.
ขณะเดียวกันนักลงทุนรอติดตามการประชุมคณะกรรมการนโยบายการเงิน (กนง.) ในวันพุธ ที่ 30 พ.ย. นี้ด้วย พร้อมให้แนวรับที่ 1,610 จุด และ แนวต้าน 1,620-1,630 จุด